འོད་ལྡེའི་ཚ་བོ་རྩེ་ལྡེས་གུ་གེ་རྒྱལ་པོ་གནང་རིང་མཐོ་ལྡིང་དགོན་རྒྱ་བསྐྱེད་དུ་བཏང་།ཞི་བ་འོད་ཀྱིས་གཙོ་སྐྱོང་གནང་སྟེ་ཐོག་བརྩེགས་གསུམ་ཅན་གྱི་གསེར་ཁང་བཞེངས་ཤིང་།གུ་གེའི་མཁན་ཆེན་ངག་དབང་གྲགས་པས་མཛད་པའི་གུ་གེའི་རྒྱལ་རབས་ཀྱི་ནང་དུ་གསེར་ཁང་ལྷ་ཁང་གི་བཀོད་པ་ཕྲ་ཞིང་ཞིབ་པ་ཞིག་བཀོད་ཡོད།དུས་རབས་༡༡ནས་༡༢བར་གྱི་མཐོ་ལྡིང་དགོན་གྱི་ལོ་རྒྱུས་ནི་ད་ལྟའི་ཡིག་ཚང་ཁག་དུ་རྙེད་དཀའ་ན་ཡང་།སྟབས་ལེགས་པ་ཞིག་ལ་དེང་གི་མཐོ་ལྡིང་ཚོམས་ཆེན་ཆེན་མོའི་གྱང་ནུབ་ཀྱི་བྱང་ངོས་སུ་བོད་ཡིག་གི་མཚན་བྱང་ཡིག་ཕྲེང་བདུན་བྲིས་པ་དེའི་ནང་དུ་མངའ་རིས་ས་ཁུལ་བསྟན་པ་ཕྱི་དར་གྱི་ལོ་རྒྱུས་དང་གུ་གེའི་རྒྱལ་པོ་རྩེ་ལྡེས་དམངས་ལ་ཆོས་སེམས་མེད་ཅིང་གནོད་སེམས་ཆེ།དགེ་འདུན་རྣམས་བཙན་ཤེད་ཀྱིས་སྐྱ་ཕབ་སྟེ།དགོན་སྡེའི་རྟེན་རྣམས་མེ་ལ་བསྐུར་ཞེས་བཀོད་ཡོད།སྐད་ཆ་དུམ་བུ་འདིས་ལོ་རྒྱུས་ཀྱི་གནས་ཚུལ་གལ་ཆེན་ཞིག་བསྟན་ཡོད་དེ།སྐབས་དེར་མངའ་རིས་ས་ཁུལ་དུའང་ཆོས་བསྣུབས་པའི་ལས་འགུལ་ཞིག་སྤེལ་བ་ཤེས་ཐུབ།